Id-Deċiżjoni tal-Kummissjoni
tas-26 Lulju 1978
li twaqqaf lista ta’ mard epiżotiku skond id-Direttiva 72/462/KEE
(78/685/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 72/462/KEE tat-12 Diċembru 1972 dwar problemi ta’ saħħa u ta’ spezzjonijiet veterinarji meta jiġu importati annimali ta’ l-ifrat u ħnieżer u laħam frisk minn pajjiżi terzi [1], u b’mod partikolari l-Artikoli 12(3)(ċ) u 29 ta’ l-istess Direttiva,
Billi jista’ jkun neċessarju li jinqatlu u jiġu meqruda l-annimali kollha f’konsenja li malli tasal fit-territorju tal-Komunità turi evidenza jew suspett ta’ mard epiżotiku, partikolarment dawk li huma eżotiċi għall-Komunità, sabiex tiġi salvagwardata s-saħħa tal-bniedem u l-annimali u sabiex jiġu evitati l-konsegwenzi ferm serji li jistgħu jirriżultaw mid-dehra jew l-iżvilupp ta’ dak il-mard fil-Komunità;
Billi l-miżura li hemm provdut dwarha f’din id-Deċiżjoni hija skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-annimali kollha f’konsenja presentata għall-importazzjoni jistgħu jiġu maqtula u meqruda, meta l-ispezzjoni tas-saħħa li ssir mal-wasla ta’ l-annimali fit-territorju tal-Komunità skond l-Artikolu 12(1) tad-Direttiva 72/462/KEE, turi evidenza jew suspett ta’ waħda mill-mardiet epiżotiċi fil-lista li tidher hawn annessa.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, 26 Lulju 1978.